มีอาการคันในช่องคลอดและไปพบสูตินารีแพทย์มาแล้ว ได้ยาเหน็บ 1 เม็ด ยากิน 1 เม็ด และยาทา ยาเหน็บและยากินใช้ไปแล้ว ส่วนยาทายังใช้ไม่หมดและยังมีอาการคันบ้างแต่ไม่มาก อยากทราบว่า จะรักษาให้หายขาดได้ไหมคะ แล้วอาการคันมาจากการใช้ยาทาหรือไม่คะ
สวัสดีค่ะ อาการคันในช่องคลอด อาจเกิดจาก-การติดเชื้อราในช่องคลอด โดยมักมีตกขาวปริมาณมาก มีสีขาวขุ่นจับตัวเป็นก้อนคล้ายแป้งเปียกหรือนมบูด-การติดเชื้อแบคทีเรียหรือโพรโทซัวในช่องคลอด อาจคัน และมีตกขาวสีเขียวหรือเหลือง มีกลิ่นเหม็นผิดปกติ-ติดเชื้อราบริเวณอวัยวะเพศภายนอก มักเกิดเป็นผื่นสีแดง มีขุย และคันมากผิวหนังอาจมีลักษณะบวมแดงลอกได้-การระคายเคืองหรือแพ้สัมผัสจากสารเคมีต่างๆ เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก-การเปียกชื้นบริเวณอวัยวะเพศเช่น ชุดชั้นในรัดมากเกินไป ไม่ระบายอากาศ หรือมีเหงื่อออกมากแนะนำการไม่สวนล้างช่องคลอดเด็ดขาด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ ใส่เสื้อผ้าที่ระบายอากาศได้ดี ไม่อับชื้น ใช้ยาเหน็บและยากินตามที่แพทย์สั่งให้ครบ และกลับไปติดตามอาการว่าหายขาดดีแล้ว หรือมีต้องปรับเปลี่ยนยาตรงใดหรือไม่ ถ้าเป็นการติดเชื้อจากช่องคลอด ถ้าได้รับยาฆ่าเชื้อที่ตรงโรค สามารถรักษาให้หายได้ค่ะสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์